b'\n_START_ARTICLE_\nWilliam Richard Mead\n_START_PARAGRAPH_\nWilliam Richard Mead (William R. Mead, "Bill" Mead, 29. hein\xc3\xa4kuuta 1915 Aylesbury, Britannia \xe2\x80\x93 20. hein\xc3\xa4kuuta 2014 Buckinghamshire, Britannia) oli brittil\xc3\xa4inen maantieteilij\xc3\xa4. Mead toimi maantieteen professorina University College Londonissa vuosina 1966-1981 ja oli my\xc3\xb6s maantieteen laitoksen esimies. Meadin tutkimuksellisen kiinnostuksen kohteina olivat Skandinavian maat ja etenkin Suomi._NEWLINE_Meadille my\xc3\xb6nnettiin vuonna 2003 Turun yliopiston kunniatohtorin arvo "tunnustuksena h\xc3\xa4nen pitk\xc3\xa4st\xc3\xa4 ja edelleen aktiivisena jatkuvasta ty\xc3\xb6st\xc3\xa4\xc3\xa4n suomalaisen maantieteen tutkimuksen edist\xc3\xa4miseksi ja anglosuomalaisen tieteellisen yhteisty\xc3\xb6n kehitt\xc3\xa4miseksi"._NEWLINE_Mead jatkoi tieteellist\xc3\xa4 ty\xc3\xb6skentely\xc3\xa4 korkeaan ik\xc3\xa4\xc3\xa4n. Pohjoismaisten maantieteilij\xc3\xb6iden konferenssissa Turussa 8.\xe2\x80\x9311.6.2009 h\xc3\xa4n piti konferenssin p\xc3\xa4\xc3\xa4t\xc3\xb6spuheen ja vuonna 2014 h\xc3\xa4n julkaisi suomalaisen tutkimusmatkailijan Pehr Kalmin Lontoon p\xc3\xa4iv\xc3\xa4kirjan englanniksi.'